KINNITATUD VIRU maleva esindajatekogu

30.08.2021 otsusega nr VR-0-2/21/1669PR

**Konkursi „Kaitseliidu VIRU maleva aasta sportlane“ korraldamise juhend**

Konkursi „Viru maleva aasta sportlane“ eesmärk on märgata ja tunnustada silmapaistvaid Kaitseliidu Viru maleva tegev-, toetaja- või auliikmeid või Kodutütarde ja Noorte Kotkaste noorliige, kes on osalenud ja saavutanud väga häid tulemusi Kaitseliidu meistrivõistlustel ning teistel spordivõistlustel/üritustel

1. KONKURSIST TEAVITAMINE

1.1 Konkursi avamine ja kandidaatide esitamise tähtajast informeerimine toimub Viru maleva spordipealiku koordineerimisel. Konkursi toimumise kohta ilmub info Kaitseliidu Viru maleva kodulehel, Viru maleva avalikul Facebook’i lehel ja elektronposti teel.

2. NÕUDED KANDIDAADILE

2.1 Konkursi „Viru maleva aasta sportlane“ kandidaat peab olema Kaitseliidu Viru maleva liige (au-, toetaja- või tegevliige) või Kodutütarde ja Noorte Kotkaste noorliige.

2.2 Kandidaadi tegevus organisatsiooni liikmena peab olema teistele eeskujuks. Lisaks headele sporditulemustele, peab kandidaat olema tegus ka teistes tegevustes, mis toetavad Kaitseliidu eesmärkide täitmist.

3. KONKURSI KATEGOORIAD

3.1 Aasta sportlased valitakse järgmistes kategooriates:

3.1.1 „Aasta meessportlane“

3.1.2 „Aasta naissportlane“

3.1.3 „Aasta sportlikum noormees“

3.1.4 „Aasta sportlikum neiu“

3.1.5 „Aasta võistkond“

3.1.6 „Aasta spordivedur“

3.2 Eraldi valitakse aasta sportlased ülalmainitud kategooriates ka laskespordis.

3.3 Komisjonil on õigus anda välja ka eritunnustusi nt aasta spordiaktivist, aasta treener jne.

4. KANDIDAADI ESITAMINE

4.1 Konkursile „Viru maleva aasta sportlane“ võivad kandidaate esitada kõik Viru maleva liikmed ja töötajad.

4.2 Kandidaadi esitaja valmistab ette kandidaadi iseloomustuse, mis peab sisaldama lühikest ülevaadet kandidaadi spordialastest tegevustest ning tulemustest lõppenud kalendriaastal.

4.3 Kandidaadi esitaja toimetab ettepaneku koos iseloomustusega Viru maleva spordipealikule üleskutses mainitud e-posti aadressile.

4.4 Spordipealik veendub, koostöös maleva personalispetsialistiga, et esitatud kandidaat vastab Kaitseliidu seaduse § 24 lg 2 toodud nõuetele, ei ole distsiplinaarkorras karistatud ja tal on makstud Kaitseliidu liikmemaks.

4.5 Spordipealik edastab kandidaati(de) iseloomustuse(d) selleks maleva pealiku poolt moodustatud komisjonile.

5. VIRU MALEVA AASTA SPORTLANE VALIMINE

5.1 Konkursi „Viru maleva aasta sportlane“ võitja(d) valib välja Viru maleva pealiku poolt moodustatud komisjon, kuhu kuulub maleva pealik, spordipealik ning maleva esindajad (2), naiskodukaitse, kodutütarde ning noorkotkaste juhtorganitest.

5.3 Komisjoni tööd juhib Kaitseliidu Viru maleva spordipealik.

5.4 Igal komisjoni liikmel on üks hääl.

5.5 Juhul kui kandidaadid saavad hääletuse tulemusena võrdse arvu hääli, siis korraldatakse uus hääletus enim hääli saanud kandidaatide vahel.

5.6 Komisjon on otsustusõiguslik kohale tulnud liikmete arvuga.

6. VIRU MALEVA AASTA SPORTLASE VÄLJAKUULUTMINE

6.1 Viru maleva aasta sportlase tiitlid antakse üle Viru maleva korraldatud tänuüritusel.

6.2 Konkursi „Kaitseliidu Viru maleva aasta sportlane“ korraldamise juhend vaadatakse üle ja kinnitatakse Kaitseliidu Viru maleva pealiku poolt korra kolme aasta järel.